《人日对梅花忆江阴明府余才伯年丈》
明代·邓云霄

人日晴阴暖半还，寒梅早已破春颜。陇头消息谁为寄，槛外风花懒独攀。

隔岁暗惊双鬓改，百年能见几人闲。兴来欲鼓江阴柁，共坐春申邑后山。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。